گونئی آذربایجانین سولدوز شهرینده اکینچیلر محصوللارینین پولونو آلا بیلمدیکلری اوچون «سولدوز شکر فابریکی»نه هوجوم ائدیبلر.
آخار. آذ خبر وئریر کی، شیرکت بیر ایل اول آلدیغی محصولدان الده اولونان شکری ساتسا دا، چوغوندور صاحبلرینین حاقینی اؤدمهییب. اکینچیلر بو مدتده دفعهلرله اعتراض ییغینجاغی کئچیریب، پوللارینی آلا بیلمدیکلرینی گؤرهنده ایسه فابریکی موقتی اله کئچیرمک قرارینا گلیبلر.
فابریکه داخیل اولدوقدان سونرا مسئول شخصلری قووان اعتراضچیلار قاپینی باغلاییبلار و طلبلری تعمین ائدیلمیندک مسئوللاری ایچری بوراخمایاجاقلارینی بیلدیریبلر.
غربی آذربایجان کند تصروفاتی سندیکاسی قورومونون ایداره هئیتینین ریسی سلمان قدرتی مؤوضوع ایله باغلی «ایلنا» خبر آگنتلیینه دانیشارکن هئچ کیمین اکینچیلرین منافعیینی دوشونمدیینی دئییب.
azb_Arab azb_Arab azb_Arab azb_Arab